### 5.     Beslutning om administrationsgrundlag for dispensationer fra Lokalplan nr. 553 - Bebyggelsen de 100 huse m.fl.

**Åbent**

Sagsnr.: 326-2017-19176       J.nr.: 03.00.00           Dokumentnr.:
326-2018-160307

**Sagstype**

Beslutning.

**Resume og sagens baggrund**

Lokalplan nr. 553 er en bevarende lokalplan for
rækkehusbebyggelsen De 100 Huse og tilstødende villakvarter ved [adresse] i
Kalundborg. På baggrund af et ønske om dispensation fra lokalplanens
bestemmelser om bl.a. vinduernes udformning, har administrationen i samråd med
repræsentanter fra området gennemgået lokalplanens udfordringer.
Administrationen ønsker efter dette arbejde at fastlægge retningslinjer for
lokalplanens fremadrettede dispensationspraksis.

**Indstillinger**

Chefen for Plan, Byg og Miljø indstiller, at administrationsgrundlag
for dispensation fra Lokalplan nr. 553 godkendes.

**Behandling**

Teknik- og Miljøudvalget.

**Sagsfremstilling**

*Baggrund*

Formålet med lokalplanen er at beskytte og bevare
bebyggelsen som sammenhængende helhed pga. områdets særlige karakter,
værdifulde bomiljø og historiske fortælleværdi. Lokalplanen sikrer blandt andet
dette ved bestemmelser om, hvordan den eksisterende bevaringsværdige bebyggelse
skal administreres. Lokalplanen er vedtaget i 2012.

Lokalplanens krav om vinduers udformning har flere gange
været genstand for udfordringer hos ansøgere, idet der inden for få de sidste
år er blevet væsentligt færre leverandører af godkendte vinduer, som kan leve
op til lokalplanens krav om udvendigt enkeltlagsglas med kitfals. Det
reducerede udbud har medført, at denne type vinduer er steget yderligere i pris
i forhold til standardvinduer.

I 2012 og 2013 blev flere vedligeholdelsesarbejder i området
støttet med byfornyelsesmidler.

I de efterfølgende år har bygningsfornyelse i kvarteret ikke
været prioriteret, hvilket medvirker til økonomiske udfordringer for beboerne,
når de ønsker at udskifte udtjente vinduer.

*Forespørgsel om ændret administrationspraksis*

[adresse] har henvendt sig til
kommunen og forespurgt om muligheden for at opnå dispensation fra lokalplanens
bestemmelser vedrørende vinduers udformning og konstruktion. Efterfølgende har
et udvalg med repræsentanter fra beboerforeningen sammen med administrationen
gennemgået lokalplanens udfordringer. Udvalget foreslår, at lokalplanen ændres
eller, at der kan dispenseres fra bestemmelser om vinduer, garager, hegn og
hække.

På baggrund af arbejdet anbefaler administrationen, at det
fastlægges, hvordan lokalplanen fremadrettet skal administreres.
Administrationen har derfor udarbejdet et forslag til et
administrationsgrundlag, der skaber klare rammer for, og tydelighed omkring,
kommunens praksis for dispensation (se bilag 1). Forslaget har været udsendt
til områdets beboere i fire uger, med mulighed for at fremsende bemærkninger.
Der er modtaget ét høringssvar (bilag 2) som vedrører gæsteparkering på
bagvejen til Bruno Mikkelsen. Henvendelse har ikke direkte relevans i
denne sag og behandles derfor særskilt af vejmyndigheden.

*Forslag til retningslinjer for fremadrettet
dispensationspraksis*

Med afsæt i vedlagte administrationsgrundlag - og efter
konkret vurdering i hvert enkelt tilfælde - agter Kalundborg Kommune
fremadrettet at dispensere til:

1) Mulighed for at vinduer kan udformes som dannebrogsvinduer i stueplan
(kors-postvinduer i flere fag) og med sidehængte vinduer med lodpost og
sprosser i tagplan (kan udføres uden kitfals og med sprossebredde på op til 25
mm).

2) Mulighed for at vinduer kan udformes med sprossedelte glasflader som
vist i lokalplanen for den pågældende bygningstype, vinduerne kan udføres uden
kitfals og med isoleringsruder med flere lag glas.  Sprossebredden på nye
vinduer må maksimalt være 25 mm og bredden på karm + ramme må maksimalt være
100 mm.

3) Mulighed for at undlade bræddebeklædte facader ved opførelse af
carporte/garager for at skabe bedre adgang til biler.

4) Mulighed for at plante ligusterhække eller opsætte [adresse] efter
dialog naboer imellem. (Bemærk: krav om [adresse] mod [adresse] kan ikke
fraviges)

5) Mulighed for [adresse] med en højde på 80 cm.

Opmærksomheden henledes på, at det fortsat vil være
lokalplanens bestemmelser, der bedst muligt kan understøtte bebyggelsen og
området som helhed, såvel arkitektonisk, kulturhistorisk, som byggeteknisk.

**Økonomiske konsekvenser**

Ingen.

**Bilag**

|  |  |
| --- | --- |
| Bilag 1 - Administrationsgrundlag, Lokalplan nr. 553 for bebyggelsen de 100 huse m.fl. | 326-2018-166914 |
| Bilag 2 - Bemærkning til høring, forslag til administrationsgrundlag | 326-2018-181025 |